**Javno povabilo**

**za zbiranje predlogov za člane oz. članice strokovnih komisij MOL**

**na področju kulture za obdobje 2019-2021**

Oddelek za kulturo Mestne uprave Mestne občine Ljubljana (v nadaljevanju: Oddelek) vabi fizične osebe s stalnim prebivališčem na območju MOL, kakor tudi javne zavode na področju

kulture in nevladne organizacije (društva, zasebne zavode in ustanove) na področju kulture, ki

imajo sedež na območju MOL, da predlagajo člane oz. članice strokovnih komisij MOL na področju kulture za obdobje 2019-2021.

Strokovne komisije MOL na področju kulture skladno s Pravilnikom o strokovnih komisijah

Pravilnik o strokovnih komisijah (Uradni list RS, št. 38/12, 90/12 in 62/16) opravljajo predvsem naslednje naloge:

* dajejo mnenja k podlagam za javne razpise in javne pozive ter k ciljem, pogojem in

kriterijem javnih razpisov in javnih pozivov;

* strokovno presojajo in ocenjujejo vloge, prispele na javni razpis oziroma javni poziv

za sofinanciranje javnih kulturnih programov in javnih kulturnih projektov;

* obravnavajo in ocenjujejo vloge, prispele na neposredni poziv;
* dajejo mnenja s področij, za katera so imenovane;
* podajajo predloge strateških usmeritev in mnenja k poročilu o izvajanju Strategije

razvoja kulture v MOL;

* opravljajo druge naloge, določene s sklepom o imenovanju.

Predlagatelji lahko predlagajo kandidate za člane oz. članice strokovnih komisij MOL na naslednjih področjih:

* uprizoritvene umetnosti;
* glasbene umetnosti;
* likovne umetnosti;
* intermedijske umetnosti;
* kulturno-umetnostna vzgoja;
* knjiga in literarni festival;
* kulturna dediščina.

Predlagatelj lahko predlaga kandidata oz. kandidatko samo za eno izmed zgoraj navedenih področij. Predlog za imenovanje kandidata oz. kandidatke kot člana oz. članice strokovnih komisij MOL na področju kulture mora vsebovati:

* podatke o kandidatu oz. kandidatki: ime in priimek, naslov in telefon;
* podpisano soglasje kandidata oz. kandidatke, da soglaša s predlogom;
* navedbo področja, za katero je kandidat oz. kandidatka predlagan oz. predlagana (uprizoritvene umetnosti, glasbene umetnosti, likovne umetnosti, …);
* kratko utemeljitev predloga.

Predloge za kandidate oz. kandidatne na posebnem obrazcu MOL pošljite na poštni naslov: Oddelek za kulturo, Mestna občina Ljubljana, Ambrožev trg 7 - »Predlogi za člane oz. članice strokovnih komisij«. Predloge za kandidate oz. kandidatke na posebnem obrazcu MOL lahko pošljete tudi po elektronski pošti na elektronski naslov: kultura@ljubljana.si.

Imena in priimki izbranih kandidatov oz. kandidatk za člane oz. članice strokovnih komisij MOL na področju kulture bodo objavljeni na spletni strani MOL.

Rok za zbiranje predlogov: 5. oktober 2018.

Kontakt:

Oddelek za kulturo, Mestna občina Ljubljana, Ambrožev trg 7 - »Predlogi za člane oz. članice strokovnih komisij«, 1000 Ljubljana

Kontaktna oseba: Saša Ogrizek, sasa.ogrizek@ljubljana.si

tel: 01/ 306 48 16, 01/ 306 48 45